ລາຍງານກ່ຽວກັບອິດສະຫຼະພາບ ທາງດ້ານການຂ່າວ ຢູ່ໃນທົ່ວໂລກ
ອົງການນັກຂ່າວບໍ່ມີພົພມແດນເຕືອນວ່າ ການປາບປາມພວກນັກຂ່າວ ຢູ່ໃນບັນດາປະເທດຜະເດັດການ ແມ່ນມີຄວາມຮ້າຍແຮງຂຶ້ນຕື່ມ.
ກຸ່ມຕິດຕາມເບິ່ງອິດສະຫຼະພາບຂອງສື່ມວນຊົນໃນໂລກກ່າວວ່າ ຣວັນດາ ເຢເມນ ແລະ ຊີເຣຍໄດ້ເຂົ້າຢູ່ໃນກຸ່ມຂອງ 10 ປະເທດທີ່ກົດຂີ່ພວກນັກຂ່າວຮ້າຍແຮງສຸດ ອົງການນັກຂ່າວບໍ່ມີພົມແດນໄດ້ພິມເຜີຍແຜ່ລາຍງານປະຈຳປີກ່ຽວກັບການລຽງລຳດັບ ປະເທດຕ່າງໆ ຕາມອິດສະຫຼະພາບທາງດ້ານການຂ່າວໃນວັນພຸດມື້ນີ້ ໂດຍເຕືອນວ່າ ການປາບປາມພວກນັກຂ່າວຢູ່ໃນບັນດາປະເທດຜະເດັດການແມ່ນມີຄວາມຮ້າຍແຮງ ຂຶ້ນຕື່ມ ອົງການນັກຂ່າວບໍ່ມີພົມແດນເວົ້າວ່າ ນອກຈາກຣວັນດາ ເຢເມນແລະຊີເຣຍແລ້ວ ອິດສະ ຫຼະພາບໃນດ້ານການຂ່າວ ຢູ່ໃນຊູດານ Turkmenistan, Eritrea, ເກົາຫຼີເໜືອ, ມຽນມາ, ຈີນ ແລະອີຣ່ານ ຍັງສືບຕໍ່ຊຸດໂຊມລົງຕື່ມ ກຸ່ມດັ່ງກ່າວເວົ້າວ່າ ທັງ 10 ປະເທດ ໄດ້ກົດຂີ່ສື່ມວນຊົນແລະສະກັດກັ້ນ ບໍ່ໃຫ້ປະຊາຊົນຂອງຕົນໄດ້ຮັບຂ່າວແລະຂໍ້ມູນຕ່າງໆ ອົງການນັກຂ່າວບໍ່ມີພົມແດນທີ່ມີສຳນັກງານໃຫຍ່ຢູ່ກຸງປາຣີກ່າວວ່າ ຄິວບາ ບໍ່ໄດ້ມີຊື່ຢູ່ ໃນຈຳນວນ 10 ປະເທດທີ່ກົດຂີ່ພວກນັກຂ່າວຮ້າຍແຮງສຸດ ເປັນເທື່ອທຳອິດນັບແຕ່ໄດ້ ເລີ້ມມີການອອກລາຍງານປະຈຳປີ ໃນປີ 2002 ເຈົ້າໜ້າທີ່ຄິວບາໄດ້ປ່ອຍພວກນັກຂ່າວ 14 ຄົນ ແລະນັກເຄື່ອນໄຫວອີກ 22 ໃນໄລຍະສອງສາມເດືອນຜ່ານມານີ້ ແຕ່ອົງການ ນັກຂ່າວບໍ່ມີພົມແດນເວົ້າວ່າ ພວກນັກຂ່າວຢູ່ຄິວບາ ຍັງສືບຕໍ່ປະເຊີນໜ້າກັບການກົດຂີ່ ຈາກລັດຖະບານເປັນແຕ່ລະ ມື້ໆໄປ 4 ປະເທດຄອມມູນິສໃນເອເຊຍ ອັນມີເກົາຫຼີເໜືອ ທີ່ຕິດອັນດັບທີ 177 ຈີນອັນດັບທີ 171 ຫວຽດນາມ ທີ 165 ແລະ ສປປ ລາວຕິດອັນດັບທີ 168 ນັ້ນ ແມ່ນຢູ່ໃນກຸ່ມ 15 ປະເທດທີ່ຕິດອັນດັບຕໍ່າສຸດຂອງດັດຊະນີອິດສະຫະພາບທາງດ້ານການຂ່າວຂອງໂລກ ປີ 2010